ZAPISNIK

     sa 11. sjednice Vijeća Gradske četvrti Črnomerec
    održane 21. travnja 2022., s početkom u 17,00 sati u  
         Područnom uredu Črnomerec, Trg Francuske Republike 15,  soba broj 30/I                           
                       


Nazočni članovi Vijeća Gradske četvrti Črnomerec: Dražen Lučanin,, Arni Barišić, Ivan Filipović, Josip Jelić, Dubravko Kezić, Maja Kočiš, Jere Meič, Sandra Popara, Zdenka Sviben, Ljiljana Peršinec, Lidija Božić, Mislav Barišić i Petar Kriste.

Nenazočni članovi Vijeća Gradske četvrti Črnomerec: Tomislav Domes i Jelena Zenko Milović.

Ostali nazočni: Snježana Ordanić, voditeljica Područnog odsjeka Črnomerec i Natalija Vidak, stručni referent za rad tijela mjesne samouprave.

Sjednicu otvara predsjednik Vijeća te daje Zapisnik s 10.  sjednica na glasovanje
Zapisnik jednoglasno usvojen.

Predsjednik čita dopunu dnevnog reda te takav dnevni red daje na glasovanje.
 
Jednoglasno usvojen slijedeći

dnevni red

1. Prijedlozi zaključaka sa sjednica Vijeća Mjesnih odbora
- Izgradnja nogostupa na Trgu Hrvatskih obrambenih snaga uz potok Kustošak
- uvođenje parkirne zone u Vinogradskoj cesti od kbr. 32
- uspornici Mikulići
- uspornici Domobranska  
- proširenje ulice Šestinski dol od kbr. 24 do 40
- Sveti Duh 67 – postavljanje stupića zbog parkiranja taksi vozila  
- Autobusna linija 135 Črnomerec Graberje – češće prometovanje, od 8 do 18 sati 
- Kustošijanska – Vatrogasna – uklanjanje zelenog otoka i postavljanje klupa 
- Ilica, Vinogradska, Slovenska -  dostava robe u trgovine do 7:00 do 9:00 sati
2. Prijedlog Odluke o izmjenama i dopunama Odluke o komunalnom redu
3. Nacrt prijedloga Odluke o izmjenama i dopunama Odluke o davanju u zakup i na drugo korištenje površine javne namjene
4. Prijedlog kandidata za suce porotnike 
 -   Općinskog kaznenog suda u Zagrebu 
-    za mladež Općinskog kaznenog suda u Zagrebu
5. Donošenje mišljenja po članku 86. Statuta Grada Zagreba
6. Informacije, pitanja i prijedlozi


Ad.1.  Prijedlozi zaključaka sa sjednica Vijeća Mjesnih odbora
- Izgradnja nogostupa na Trgu Hrvatskih obrambenih snaga uz potok Kustošak
- uvođenje parkirne zone u Vinogradskoj cesti od kbr. 32
- uspornici Mikulići
- uspornici Domobranska  
- proširenje ulice Šestinski dol od kbr. 24 do 40
- Sveti Duh 67 – postavljanje stupića zbog parkiranja taksi vozila  
- Autobusna linija 135 Črnomerec Graberje – češće prometovanje, od 8 do 18 sati 
- Kustošijanska – Vatrogasna – uklanjanje zelenog otoka i postavljanje klupa 
- Ilica, Vinogradska, Slovenska -  dostava robe u trgovine do 7:00 do 9:00 sati


Predsjednik kratko obrazlaže Zaključak MO Kustošija centar vezano uz izgradnju nogostupa na Trgu Hrvatskih obrambenih snaga uz potok Kustošak te otvara raspravu. Obzirom da se nitko ne javlja za riječ predsjednik daje prijedlog Zaključka na glasovanje.
Jednoglasno usvojeni slijedeći

                                                                                                                                  

    ZAKLJUČAK
   o prijedlogu pokretanja postupka za izgradnju nogostupa
na Trgu Hrvatskih obrambenih snaga


1. Vijeće je razmotrilo Zaključak Vijeća Mjesnog odbora Kustošije centar kojim se traži  izgradnja nogostupa na Trgu Hrvatskih obrambenih snaga uz potok Kustošak, uz zapadnu obalu.
   
2. Vijeće je suglasno da se pokrene postupak za izgradnju nogostupa  na Trgu Hrvatskih obrambenih snaga uz potok Kustošak,  uz zapadnu obalu. 

3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje.



Predsjednik čita Zaključak VMO Jelenovac vezano uz uvođenje parkirne zone u Vinogradskoj cesti od kbr. 32 te otvara raspravu.
U raspravi sudjelovali: Ljiljana Peršinec, Lidija Božić, Dubravko Kezić i Dražen Lučanin.
Predsjednik daje prijedlog Zaključka na glasovanje.


S 10 glasova ZA i 3 SUZDRŽANA usvojen slijedeći




ZAKLJUČAK
    o prijedlogu uvođenja parkirne zone u Vinogradskoj cesti od kbr. 32  

1. Vijeće je razmotrilo Zaključak Vijeća Mjesnog odbora Jelenovac kojim se traži uvođenja parkirne zone u Vinogradskoj cesti od kbr. 32 nakon što nadležni Gradski ured s predstavnicima Vijeća Gradske četvrti i Vijeća Mjesnog odbora obiđu lokaciju.  

2. Vijeće je suglasno da se uvede parkirna zona u Vinogradskoj cesti od kbr. 32,  ako za isto postoje uvjeti.  

3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 


Predsjednik čita Zaključak VMO Medvedgrad  o postavljanju uspornika u ulici Mikulići od kbr. 163 do 169 te otvara raspravu.
U raspravi sudjelovali: Dubravko Kezić i Dražen Lučanin.
Predsjednik daje prijedlog Zaključka na glasovanje.
Jednoglasno usvojen slijedeći


ZAKLJUČAK
       o prijedlogu postavljanja uzdignute plohe u Ulici Mikulići

1. Vijeće je razmotrilo Zaključak Vijeća Mjesnog odbora Medvedgrad kojim se traži postavljanje uzdignute plohe u ulici Mikulići kod kbr. 163 -169.
 
2. Vijeće predlaže da se iznađe rješenje kojim će se smiriti promet u ulici Mikulići na navedenoj lokaciji.

3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 


Predsjednik čita Zaključak VMO Šestinski dol – Vrhovec vezano uz postavljanje uspornika u Domobranskoj ulici te otvara raspravu.
U raspravi sudjelovali: Petar Kriste, Dubravko Kezić i Dražen Lučanin.
Predsjednik daje prijedlog Zaključka na glasovanje.
Jednoglasno usvojen slijedeći

ZAKLJUČAK
o prijedlogu postavljanja uspornika u Domobranskoj ulici  

1. Vijeće je razmotrilo Zaključak Vijeća Mjesnog odbora Šestinski dol - Vrhovec kojim se traži postavljanje uspornika u Domobranskoj ulici .
 
2. Vijeće podržava rješenje koje će predložiti Sektor za promet u svrhu smirivanja prometa u Domobranskoj ulici kao i okolnim ulicama. 

3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 


Predsjednik čita Zaključak VMO Šestinski dol – Vrhovec vezano uz proširenje ulice Šestinski dol od kbr. 24 do 40 te otvara raspravu.
U raspravi sudjelovali: Josip Jelić, Lidija Božić, Ivan Filipović, Arni Barišić i Jere Meić.
Predsjednik daje prijedlog Zaključka na glasovanje.
Jednoglasno usvojen slijedeći


ZAKLJUČAK
o prijedlogu pokretanja postupka za proširenje 
ulice Šestinski dol od kbr. 24 do 40  


1. Vijeće je razmotrilo Zaključak Vijeća Mjesnog odbora Šestinski dol – Vrhovec  kojim se traži  proširenje ulice Šestinski dol od kbr. 24 do 40. 

2. Vijeće je suglasno da se pokrene postupak za proširenje  ulice Šestinski dol od kbr. 24 do 40, obzirom da je zavoj na uzbrdici, uzak i bez nogostupa što predstavlja opasnost  za sve sudionike u prometu. . 

3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje.

Predsjednik čita Zaključak VMO Sveti Duh vezano uz postavljanje stupića u ulici Sveti Duh 67 te otvara raspravu.
U raspravi sudjelovali: Lidija Božić, Josip Jelić i Dražen Lučanin.
Predsjednik daje prijedlog Zaključka na glasovanje. Jednoglasno usvojen slijedeći

ZAKLJUČAK
    o prijedlogu postavljanja stupića u ulici  Sveti Duh

1. Vijeće je razmotrilo Zaključak Vijeća Mjesnog odbora „Sveti Duh“ kojim se traži postavljanje stupića u ulici Sveti Duh kod kbr. 67 zbog parkiranih taksi vozila. 
 
2. Vijeće traži da se nađe adekvatno rješenje kako bi se omogućio nesmetan izlaz i ulaz automobilom iz dvorišta na adresi Sveti Duh 67, 69 obzirom da se usprkos horizontalnoj signalizaciji taksi vozila parkiraju na istom.   

3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 


Predsjednik čita Zaključak VMO Gornja Kustošija vezano uz autobusnu liniju 135 Črnomerec Graberje o češćem prometovanju od 8 do 18 sati te otvara raspravu.
U raspravi sudjelovali: Zdenka Sviben, Josip Jelić, Snježana Ordanić i Dražen Lučanin.
Predsjednik daje prijedlog Zaključka na glasovanje.
Jednoglasno usvojen slijedeći


ZAKLJUČAK
    o prijedlogu češćeg prometovanja
    autobusa linije 135 Črnomerec – Graberje 

1. Vijeće je razmotrilo Zaključak Vijeća Mjesnog odbora Gornja Kustošija kojim se traži usklađenje voznog reda autobusne linije 135 Črnomerec – Graberje s trajanjem školskog sata od 45 minuta. 

2. Vijeće je suglasno da se vozni red autobusne linije 135 Črnomerec – Graberje, uskladi s trajanjem školskog sata od 45 minuta obzirom da učenici najviše koriste javni gradski prijevoz.  

3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  i Zagrebačkom električnom tramvaju na daljnje postupanje. 


Predsjednik čita Zaključak VMO Gornja Kustošija vezano uz uklanjanje zelenog otoka na lokacija Kustošijanska-Vatrogasna te otvara raspravu.
U raspravi sudjelovali: Dražen Lučannm, Jere Meić, Josip Jelić, Lidija Božić, Arni Barišić i Ljiljana Peršinec.
Predsjednik daje prijedlog Zaključka na glasovanje.
Jednoglasno usvojen slijedeći


ZAKLJUČAK
    o prijedlogu uklanjanja zelenog otoka 
Kustošijanska – Vatrogasna  

1. Vijeće je razmotrilo Zaključak Vijeća Mjesnog odbora Gornja Kustošija kojim se traži uklanjanje zelenog otoka na lokaciji Kustošijanska – Vatrogasna ulica zbog nesavjesnih građana koji na isto ostavljaju glomazni otpad. Umjesto zelenog otoka Vijeće traži postavljanje klupa. 

2. Vijeće je suglasno da se na navedenoj lokaciji ukloni zeleni otok te će se na isto postaviti klupe.  

3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  i Zagrebačkom holdingu d.o.o. podružnica Čistoća.  

Predsjednik čita Zaključak VMO Jelenovac vezano uz dostavu robe u trgovine od 7 do 9 sati u Ilici, Vinogradskoj i Slovenskoj ulici te otvara raspravu. Obzirom da se nitko ne javlja za riječ predsjednik daje prijedlog Zaključka na glasovanje.
Jednoglasno usvojen slijedeći


ZAKLJUČAK
    o prijedlogu dostave robe u trgovine   

1. Vijeće je razmotrilo Zaključak Vijeća Mjesnog odbora Jelenovac kojim se traži da se dostava robe u trgovine koje se nalaze u Ilici i  Vinogradskoj cesti ne vrši od  7 do 9 sati, kada većina građana i djece idu u školu i na posao.   

2. Vijeće je suglasno da se dostava robe u trgovine koje se nalaze u Ilici, Vinogradskoj cesti, Slovenskoj ulici  ne vrši od 7 do 9 sati, kada većina građana i djece idu u školu i na posao.   
3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 


Ad.2. Prijedlog Odluke o izmjenama i dopunama Odluke o komunalnom redu

Predsjednik otvara raspravu.
U raspravi sudjelovali: Zdenka Sviben, Arni Barišić i Dražen Lučanin.
Predsjednik daje prijedlog Zaključka na glasovanje.
S 8 glasova ZA i 5 PROTIV usvojen slijedeći


Z A K LJ U Č A K

o davanju mišljenja na Prijedlog Odluke o izmjenama i dopunama 
Odluke o komunalnom redu   



1. Vijeće Gradske četvrti Črnomerec daje pozitivno mišljenje na Prijedlog Odluke o izmjenama i dopunama Odluke o komunalnom redu.

2. Ovaj Zaključak dostavit će se Stručnoj službi gradonačelnika.  


Ad.3. Nacrt prijedloga Odluke o izmjenama i dopunama Odluke o davanju u zakup i na drugo korištenje površine javne namjene

Predsjednik otvara raspravu. Obzirom da se nitko ne javlja  za riječ predsjednik daje prijedlog Zaključka na glasovanje. 
S 8 glasova ZA, 3 glasa PROTIV i 2 SUZDRŽANA usvojen slijedeći

Z A K LJ U Č A K

o davanju mišljenja na prijedlog odluke
o izmjenama i dopunama Odluke
o davanju u zakup i na drugo korištenje površina javne namjene


1. Vijeće Gradske četvrti Črnomerec daje pozitivno mišljenje na prijedlog odluke
o izmjenama i dopunama Odluke o davanju u zakup i na drugo korištenje površina javne namjene.
 
2. Ovaj Zaključak dostavit će se Stručnoj službi gradonačelnika.  

Ad.4. Prijedlog kandidata za suce porotnike 
 -   Općinskog kaznenog suda u Zagrebu 
-    za mladež Općinskog kaznenog suda u Zagrebu

Predsjednik čita tko su kandidati za suce porotnike te daje prijedlog Zaključka na glasovnje.
Jednoglasno usvojeni slijedeći


Z A K LJ U Č A K
o prijedlogu kandidata za suca porotnika Općinskog kaznenog suda u Zagrebu

1. Vijeće Gradske četvrti Črnomerec za suca porotnik Općinskog kaznenog suda u Zagrebu predlaže:


1. Mladena Salajstera, iz Zagreba, Črnomerec 90
2. Krešimir Starčević, iz Zagreba, Šestinski dol 139B


Z A K LJ U Č A K

o prijedlogu kandidata za suce porotnike za mladež 

1. Vijeće Gradske četvrti Črnomerec za suce porotnike za mladež predlaže:


1.Dubravka Vučić, iz Zagreba, Ulica Gjure Szaba 7 
Ad.5. Donošenje mišljenja po članku 86. Statuta Grada Zagreba

[bookmark: _GoBack]Predsjednik čita prijedloge za donošenje mišljenja po čl. 86. Statuta Grada Zagreba te predlaže da se skupno daje na glasovanje.
Jednoglasno prihvaćen prijedlog za skupno glasovanje.

S 10 glasova ZA i 3 SUZDRŽANA usvojeni slijedeći Zaključci o mišljenju po čl. 86 Statuta Grada Zagreba.
· Prijedlog odluke o podnošenju prijedloga i peticija građana
· Prijedlog odluke o prihvaćanju Pariške deklaracije
· Prijedlog odluke o izmjenama Odluke o osnivanju Javne ustanove Maksimir za upravljanje zaštićenim područjima Grada Zagreba
· Prijedlog odluke o proširenju djelatnosti Doma zdravlja Zagreb-Zapad

Ad.6. Informacije, pitanja i prijedlozi
Predsjednik obavještava prisutne da će se u subotu održati Noć knjige u Kustošiji na placu između 10 i 14 sati.
Petar Kriste pita kada će se napraviti park za pse na Trgu dr. Franje Tuđmana te da li je točna informacija da se odustalo od parka uz potok Črnomerec.
Predsjednik odgovara  da su Hrvatske vode tražile da im se dostavi lokacijska i građevinska dozvola kako bi dale suglasnost za izvođenje radova.
Ljiljana Peršinec pita što je s petom autobusnom stanicom za Završje obzirom da su prikupljene suglasnosti.
Snježana Ordanić odgovara da će sutra dobiti odgovor. 

Obzirom da se nitko ne javlja za riječ predsjednik zatvara sjednicu.
	


Sjednica je završila u 17:45 sati
Zapisnik sastavila:
Natalija Vidak	
				
KLASA: 024-08/22-002/140
URBROJ: 251-06-11-3-22-3 
Zagreb, 21. travnja 2022.


								 Predsjednik Vijeća
                                                                                 	      Gradske četvrti Črnomerec

							              Dražen Lučanin

